Sasanilər şimal sərhədlərini müdafiə etmək üçün bir çox sədlər inşa etdirdilər. Bu işə Albaniya əhalisi cəlb edilmişdi. Əhali əsas təsərrüfat işlərindən uzaqlaşdırıldığından ölkənin iqtisadi həyatına ağır ziyan dəyirdi. İnşa işləri üçün alban əhalisindən çoxlu vergi də toplanırdı. | V yüzilliyin ortalarında əhalinin vəziyyətinin daha da ağırlaşmasının səbəblərini təhlil edin.

Dərbənd səddi | BUNU BİLMƏK MARAQLIDIR Sasani şahları Azərbaycanın Xəzərsahili bölgələrində mövqelərini möhkəmləndirmək, şimal istiqamətindən hücumların qarşısını almaq üçün Beşbarmaq və Şirvan müdafiə divarlarını inşa etdirmişdilər. Dərbənd keçidi üzərindəki nəzarəti daha da gücləndirmək üçün 8 m qalınlığında daş divarlar və bürclər qurulmuşdu. Bununla da Böyük Qafqaz dağlarının zirvələrindən Xəzər dənizinin içərilərinə qədər uzanan və bizim günlərə qədər öz əzəməti ilə insanları heyran edən möhtəşəm Dərbənd səddi yaradılmışdı.