Birinci böyük ictimai əmək bölgüsü Erkən Tunc dövründə əkinçilik və maldarlığın inkişafında yeni mərhələ başlandı. Toxa əkinçiliyi tədricən xış əkinçiliyi ilə əvəz olundu. Xışın öküzlərə qoşulması torpağın şumlanmasını asanlaşdırdı. Bu isə məhsuldarlığı xeyli yüksəltdi. Əkin sahələri genişləndi.
| Xış əkinçiliyi cəmiyyətdə hansı dəyişikliyə səbəb oldu?

Yerli əhali yeni bitki növlərini becərmiş, sadə süni suvarma* şəbəkələri yaratmışdı. Sümük və ağacdan düzəldilmiş oraqlarla yanaşı, tuncdan bütöv biçin alətləri də hazırlandı. Tunc oraq məhsulun daha tez və itkisiz toplanmasını asanlaşdırırdı. Taxıl xüsusi quyularda və ya böyük təsərrüfat küplərində saxlanırdı. Əhalinin həyatında əkinçiliklə yanaşı, maldarlıq da böyük rol oynadı. Yeni heyvan növləri əhliləşdirildi, təsərrüfatda atdan istifadə olundu. Heyvandarlıqda ən mühüm yenilik yarımköçəri və ya yaylaq maldarlığının yaranması idi. İnsanların yeni otlaq sahələrinə ehtiyacı vardı. Ona görə də onlar dağətəyi və dağlıq zonalarda məskunlaşdılar. | Tunc oraq * Süni suvarma kənd təsərrüfatı bitkilərinin tələbatını ödəmək üçün torpaqların süni sulanmasıdır.
| | Torpağın əkilməsi