Həmin dövrdə gön-dəri emalı və bununla bağlı sahələrin də inkişaf etməsi nəticəsində aşılanmış dəridən ayaqqabı, paltar və s. hazırlayırdılar.

Sənətkarlığın müxtəlif sahələri içərisində dulusçuluq daha çox yayılmışdı. Onun müxtəlif inkişaf mərhələləri olmuşdur. Belə ki Neolit dövründə bəsit və kobud formalı qablar hazırlanırdı. Mis-Daş dövründə saxsı qablar forma və hazırlanmasına görə fərqlənirdi. Yeni qab növləri istehsal olunurdu. Onların davamlılığını artırmaq və keyfiyyətini yüksəltmək üçün yeni texniki üsullardan istifadə edilirdi.
| Dulusçuluğun inkişafına səbəb olan amilləri müəyyən edin.

Naxışlı saxsı qablar | Gön-dəri emalı

Dulusçular qabların davamlılığını təmin etmək məqsədilə gilin tərkibinə xırda doğranmış saman və başqa qatışıqlar əlavə edirdilər. Süfrə üçün istehsal olunan qabların səthi isə xüsusi səliqə ilə hazırlanır, onlara müxtəlif naxışlar da vurulurdu.
Bu dövrün ən mühüm yeniliklərindən biri saxsı qabları bişirmək üçün kürələrin meydana gəlməsidir.