Turukki və Su tayfa ittifaqları E.ə. II minilliyin əvvəllərində Urmiya gölü hövzəsində yaşayan Turukki və Su tayfaları siyasi fəaliyyətə başladı. Onlar əvvəlki dövrlərdə Aratta, sonra isə Kuti və Lullubi erkən dövlətlərinin tərkibinə daxil idi. Bu dövlət qurumları süquta uğradıqdan sonra Turukki və Su tayfaları müstəqil surətdə İkiçayarası hadisələrinə qarışmağa başladı. Turukkilərin hücumları İkiçayarasının şimalında yaranmış Aşşur (Assuriya) dövlətinin sərhədlərində təhlükə yaradırdı. |

Aşşur hökmdarı turukkilərə qarşı hərbi yürüş təşkil edir, lakin bu tayfaların müdaxiləsinin qarşısını ala bilmirdi. BUNU BİLMƏK MARAQLIDIR Turukkilər aşşurların nəzarəti altında olan Şuşarra vilayətində yerləşdilər. Şuşarra inzibati və hərbi mərkəz idi, qədim Azərbaycana qonşu olan torpaqları təşkil edirdi. Turukkilər bu əraziyə iddia edirdilər. Yerli əhali də turukkilərin hakimiyyətinə meyil göstərirdi. Bu dövrün hadisələri göstərir ki, turukki, su, kuti və lullubilərin yeni tayfa birliyi meydana çıxmışdı. Onlar Şuşarra uğrunda Aşşur ilə gah mübarizə aparır, gah da münaqişələri sülh yolu ilə həll edirdilər. Bu ardı-arası kəsilməyən hücumlar nəticəsində Aşşur dövləti zəiflədi. | Aşşur hökmdarı

E.ə. II minilliyin sonlarında Aşşurun qüdrəti yenidən artdı. Kuti, Lullubi, Turukki və Su tayfaları Aşşurun işğalçılıq siyasətinə qarşı çıxır, müstəqillik uğrunda mübarizə aparırdılar. Xırda vilayət hakimləri Aşşura qarşı müqavimət göstərməkdə çətinlik çəkirdilər. Tez-tez baş verən hücumlar qədim Azərbaycan tayfalarının yenidən dövlət halında birləşməsini zəruri etdi. | E.ə. II minilliyin sonlarında Azərbaycan tayfalarının Aşşura qarşı müqavimətini çətinləşdirən əsas səbəb nə idi?