Təsərrüfat həyatı Atropatena əhalisi əkinçilik, maldarlıq və sənətkarlıqla məşğul olmuşdur. Ölkənin iqlim xüsusiyyətləri, münbit torpaqları kənd təsərrüfatının inkişafına müsbət təsir göstərmişdir. Əhali buğda, arpa və digər dənli bitkilər əkib-becərir, bol məhsul götürürdü. Bağçılıq, bostançılıq, üzümçülük də geniş yayılmış təsərrüfat sahələrindən idi. |

BUNU BİLMƏK MARAQLIDIR Strabon “atlar üçün ən yaxşı yem” olan yoncadan bəhs edir. Antik müəllif bu otu “Midiya otu” adlandırır, çünki “o, Midiyada çox bitir”. Dağlıq və düzən ərazilərin mövcud olması maldarlığın inkişafına şərait yaradırdı. Yay vaxtlarında heyvandarlıqla məşğul olan əhali sürülərini yaylaqlara qaldırır, qış yaxınlaşanda isə düzən ərazilərə enirdi. Atropatena atları və zərif yunlu dəvələri ilə də məşhur idi. Atropatenada sənətkarlıq özünə-məxsus xüsusiyyətləri ilə qonşu ərazilərdən seçilirdi. Yerli xammalın olması, yeraltı faydalı qazıntıların bolluğu burada sənətkarlığın inkişafı üçün əlverişli zəmin yaradırdı. Həm də şərqdən qərbə və Xəzər dənizi boyunca cənubdan şimala gedən yollar Atropatenadan keçirdi. Çin və Hindistandan gələn tacirlər özləri ilə qiymətli şərq məhsulları: ipək, çini qablar, cürbəcür ədviyyatlar gətirir, əvəzində yerli sənətkarlıq məhsullarını alıb ölkələrinə aparırdılar. Tunc, dəmir, qızıl və gümüşdən hazırlanmış əşyalar dəmirçilik və zərgərliyin inkişafından xəbər verir. Atropatenada saxsı qab istehsalı da geniş yayılmışdı. | Qədim dövrdə atlardan və dəvələrdən hansı sahələrdə istifadə olunurdu? Atropatenaya aid boyalı saxsı qab

| “Bu ölkədə Midiya yağı hazırlanır. Bu yağla yağlanmış ox azacıq dartılmış kamandan qopub nəyə isə sancıldıqda bərk alovlanır - sürətlə uçduqda alov sönür, su ilə söndürmək istədikdə alov daha da şiddətlənir. Onu söndürmək üçün üstünə torpaq tökməkdən başqa heç bir vasitə yoxdur. Bu yağdan həm hərbi işdə, həm də təsərrüfatda istifadə olunurdu... Midiya yağı o dövrün gil və metal çıraqları üçün yanacaq idi. Bu yağı hazırlamaq üçün onun içərisinə xüsusi bir ot tökür, sonra qatılaşmağa qoyurlar. Yağ qatılaşdıqda ona qatı yağa bənzər təbii yanacaq əlavə edərək daha da qatılaşdırırlar. Bu məhsul yerli dildə nafta adlanır”. Ammian Marsellin, antik müəllif
| Hazırda neftdən hansı məhsullar əldə edilir?