| İlk tayfa birlikləri Azərbaycan ərazisində ictimai və iqtisadi dəyişikliklər hər yerdə eyni vaxtda olmamışdır. Ölkənin cənubu İkiçayarasının (Mesopotamiya) quldar cəmiyyətləri ilə yaxın olmuşdur. Burada baş verən yeniliklər Azərbaycanın cənub hissəsinə də təsir göstərmişdir. E.ə. III-II minilliklərdə Azərbaycanda yaşayan tayfaların təsərrüfatında əkinçilik və maldarlıq mühüm yer tutmuşdur. Onlar arpa, buğda əkib-becərmiş, qoyun, keçi, at saxlamışlar. Heyvanların sayı artdıqca geniş otlaq sahələrinə ehtiyac yaranmış, dağlıq və dağətəyi ərazilər maldar tayfalar tərəfindən tutulmuşdu.

Tayfa ittifaqlarının yaradılmasını hansı amillər zəruri edirdi? | Əkinçi tayfalar məhsuldar çay vadilərində məskunlaşmışdı. Tayfalar arasında yeni otlaq sahələri uğrunda mübarizə gedirdi. Güclü tayfalar nisbətən zəiflərin üzərinə hücum edir, onların sərvətlərini ələ keçirirdi. Eyni kökdən olan zəif tayfalar daha güclülərin ətrafında birləşərək böyük tayfa ittifaqları yaradırdı.

Tayfada həyat tərzi | E.ə. III-II minilliklərdə Azərbaycanın cənubunda, Urmiya gölü ətrafında Lullubi, Kuti, Su və Turukki tayfaları yaşamışdır. Bu tayfaların qonşu İkiçayarası əhalisi ilə sıx mədəni-iqtisadi əlaqələri olmuşdur.