| Azərbaycan e.ə. VII-IV yüzilliklərdə
| Kimmer və İskit tayfaları, İskit şahlığı, Midiya, Əhəməni dövləti, Qavqamela döyüşü

Kimmerlərin Cənubi Qafqaza yürüş etməsinin səbəbi nə idi? | Kimmer tayfaları Azərbaycanın qədim tarixində Kimmer, İskit və Sak tayfaları çox mühüm rol oynamışdır. Kimmerlər əvvəllər Qara dənizin şimal sahilləri boyunca və Şimali Qafqazda yaşayırdılar. E.ə. VIII yüzillikdə onların hərbi cəhətdən güclü siyasi birliyi vardı. Herodot yazır ki, iskitlərin təzyiqi ilə kimmerlər Cənubi Qafqaza yürüş etdilər. İki hissəyə bölünən kimmerlərin

| bir hissəsi Kiçik Asiyaya, digər hissəsi isə Mannaya doğru yönəldi. Mannada məskunlaşan kimmerlər bu dövlətin Aşşura qarşı müharibələrində iştirak etdi. İskitlərin Azərbaycana yürüşü Kimmerlərin ardınca iskitlər Qafqazın cənubuna hərəkət etdilər. Onlar e.ə. VII yüzilliyin I yarısında Dərbənd keçidindən keçib Muğana və Urmiyaətrafı bölgələrə köçdü. Aşşur tarixi mənbələrində iskitlərin Mannanın ərazilərində məskunlaşdığı qeyd edilmişdir. Manna dövləti Aşşur dövlətinə qarşı iskitlərlə ittifaq bağlamışdı. Lakin tezliklə Aşşur dövləti iskitlərin mannalılarla ittifaqını pozmuş və iskitlərin bir hissəsini öz tərəfinə çəkmişdi.