Pul əvəzinə qoyun, at, öküz, qatır, dəvə və s. kimi heyvanlar istifadə olunurdu. Bu dövrdə maqlara, odu mühafizə edənlərə əməkhaqqı məhsulla ödənilirdi. Zərdüşt təlimində fiziki tərbiyəyə, xüsusən idmana ciddi yer verilmişdir. Xəstələnmə, zəifləmə Əhrimənin əməlləri hesab olunurdu. Ona görə də Əhrimənlə mübarizə aparmaq üçün sağlamlığa, təmizliyə, qüvvətli olmağa ciddi fikir verilirdi. Zərdüştilərin fikrincə, sağlam bədən sağlam düşüncəyə malik ola bilər. Bu məqsədlə qədim dövrlərdə cıdır yarışları, ox atmaq, ov, çövkən, güləş və s. kimi yarışlar təşkil olunurdu. “Avesta”da təlim-tərbiyəyə də böyük yer verilirdi. “Avesta”dan nümunələr: ♦ təhsil almaq məqsədilə yanınıza gələn şəxsin kim olmasından asılı olmayaraq, onu qəbul edin və istədiyini ona öyrədin. ♦ Hər bir şəxs müəllim və tərbiyəçilər vasitəsilə elm öyrənməklə yanaşı, özünün sağlamlığına da ciddi fikir verməlidir. Yalnız bu yolla həmin şəxs yüksək rütbəyə çata bilər. | Ticarətlə bağlı yazılanları əsas götürərək “Avesta”nın təqribən hansı tarixi dövrdə meydana çıxdığını müəyyən edin. “Avesta”da təbliğ olunanlardan hansı nəticələr çıxara bilərsiniz? Zərdüştilik dininə aid abidə