| Albaniyanın müstəqil dövlətçiliyinin əsas atributları möhürlər və yerli hökmdarların zərb etdiyi pullar idi. Tuncdan düzəldilmiş möhürlər, əsasən, bəzək əşyası kimi barmağa taxılırdı. Həm də rəsmi məlumatları təsdiq etmək üçün istifadə edilirdi. Albaniyada əsas gəlir mənbələrindən biri ticarət idi. Ticarət isə sənətkarlığın inkişafı ilə bağlı idi. Albaniya dövləti yaranana qədər ticarət, əsasən, mal mübadiləsi ilə aparılmışdır. Dövlət yaranandan sonra isə puldan istifadə edilməyə başlanıldı. Bu, ticarətin artmasına səbəb oldu. Ticarətdə puldan geniş istifadə edilməsini Şamaxı, Qəbələ, Bərdə və Ağsudan tapılmış gümüş pul dəfinələri sübut edir. Ticarətdə geniş istifadə edilən ən qədim pullar Makedoniyalı İskəndərin adına kəsilmiş gümüş pullar idi. E.ə. III yüzilliyin birinci yarısından başlayaraq Albaniyada İskəndərin pullarına oxşar pullar zərb edildi.

Albaniyada zərb olunmuş gümüş pullar (e.ə. III-I yüzilliklər. Ağsu, Nüydü dəfinəsi) Şəhərlərin qala divarları ilə əhatə olunmasının hansı üstünlükləri var idi? | Hökmdarlar şəhərləri karvan yolları üzərində saldırır, onları qala divarları ilə əhatə edirdilər. Strabon Albaniyanın paytaxtı Qəbələ ilə yanaşı, Ayniana və Anariaka şəhərlərindən də bəhs edir. II yüzillikdə yaşamış yunan coğrafiyaçısı Ptolemey Albaniyanın 29 şəhəri olduğunu qeyd edir.