| Atropatena dövləti
| Makedoniyalı İskəndər, Atropat, Qazaka, Atropatena, “səma atları”

| Əhəmənilər dövlətinin süqutu Əhəməni imperiyasında e.ə. IV yüzilliyin 30-cu illərində hakimiyyət uğrunda çəkişmələr baş verirdi. Bu, Şərqin ən qüdrətli dövlətini zəiflətmişdi. Məmur özbaşınalıqları, satraplar arasındakı çəkişmələr tayfalar və xalqların üsyanlarına səbəb olurdu. Məhz belə bir vaxtda Makedoniyalı İskəndər Şərqə yürüş etdi.

Sizcə, Atropatın III Daranın çağırışlarına cavab verməməsinin səbəbi nə idi? | Sonuncu Əhəməni hökmdarı III Dara İskəndərlə mübarizəni davam etdirmək ümidində idi. O, Midiyada böyük hörmət sahibi Atropatdan da kömək gözləyirdi. Lakin Makedoniya-yunan qoşunlarına ardıcıl məğlub olması Əhəməni şahını nüfuzdan salmışdı. Daha ona etibar etmirdilər. Atropat da onun çağırışlarını cavabsız qoydu. İstədiyi hərbi yardımı ala bilməyən III Dara imperiyanın şərq vilayətlərinə qaçdı və yolda öz yaxın adamları tərəfindən öldürüldü. Beləliklə, e.ə. 330-cu ildə Əhəməni dövləti süqut etdi. Beləliklə, Qərb ilə Şərqin növbəti böyük toqquşmasını Makedoniyalı İskəndər qazandı.

Makedoniyalı İskəndər döyüşdə