* Canişin mərkəzi hakimiyyət tərəfindən əyalətlərin idarə edilməsi üçün təyin edilən məmurdur. | Kutilər İkiçayarasında mövcud olan idarə sistemini dəyişmədilər. Ölkəni canişinlər* vasitəsilə idarə edirdilər. Kutilərə tabe olan Şumer şəhər hakimləri müstəqil daxili siyasət yürüdürdülər. İkiçayarasının Şumer şəhərlərində Kuti hökmdarlarının şərəfinə yazılar tərtib edirdilər.
| Kutilərin İkiçayarasına müdaxilə etməsinə şərait yaradan amillər hansılardır?
Kuti hökmdarlarının kitabələri mixi yazıları ilə tərtib olunurdu. Mətnlər qısa olurdu. Onlar da ay, bərəkət və məhəbbət ilahəsinə sitayiş edirdilər. Kutilərin hakimiyyəti illərində ticarət yollarında əmin-amanlıq bərpa olunmuş, İkiçayarasına xarici müdaxilələrin arası kəsilmiş və Urmiya gölü hövzəsi ilə dinc əlaqələr yaradılmışdı. Şumer və Akkad gəncləri Kuti qoşunlarına xidmətə cəlb olunurdular. Kutilər və Şumerlər arasında ənənəvi sülh münasibətləri var idi.

Cədvəli tamamlayın. |
KUTİLƏRİN İKİÇAYARASINDAKI FƏALİYYƏTİ
SİYASİ | MƏDƏNİ

* Üsyan hər hansı ictimai qrupun hakimiyyətə və ya dövlətə qarşı açıq silahlı çıxışıdır. | Sonuncu Kuti hökmdarının İkiçayarasında hakimiyyəti cəmi 40 gün sürdü. Uruk şəhərində ona qarşı üsyan* baş verdi. Bununla da kutilərin İkiçayarasında hakimiyyəti sona çatdı.

Kutilərə qarşı üsyan | E.ə. III minilliyin sonlarında Kuti və Lullubi erkən dövlətləri süquta uğrayaraq xırda vilayətlərə parçalandı.