| Albaniya dövləti
| Qərbi Azərbaycan, Albaniya, Qəbələ şəhəri, Roma, Oroys, Kozis, Zober, Pompey

“Biz Azərbaycan deyəndə onun sərvətini, onun gözəl təbiətini nəzərdə tuturuq. Lakin bütün bunlarla yanaşı, respublikanın ən başlıca sərvəti əsrlərdən bəri bu torpaqda yaşayan, öz taleyini, öz həyatını bu torpağa bağlayan, müxtəlif millətlərdən olan, müxtəlif dinlərə etiqad edən adamlardır. Ölkə nə qədər çox xalqı birləşdirsə, bir o qədər də zəngin olur”. Ümummilli lider Heydər Əliyev | Azərbaycanın şimalında ilk mərkəzləşdirilmiş dövlətin meydana gəlməsi
| Sxem əsasında danışın.
Azərbaycanın cənubunda olduğu kimi, şimalında da müstəqil dövlətçilik ideyası yenidən dirçəldi. E.ə. IV yüzilliyin sonunda Albaniya dövləti meydana gəldi. BUNU BİLMƏK MARAQLIDIR E.ə. VII yüzilliyin əvvəllərindən etibarən Azərbaycanın şimal ərazisi İşquz (İskit-Sak) dövlətinin tərkibinə daxil olmuşdur. İşquz şahlığı Cənubi Qafqaz ərazisində yaranmış ilk dövlət-lərdən biri olmuşdur. Herodot yazır ki, əsasən, heyvandarlıqla məşğul olan iskitlər özlərini “Skolati” adlandırırdılar. Bu söz İskit dilində “Sak elatı” deməkdir. İşquz dövləti süqut etdikdən sonra onun ərazisi əvvəlcə Midiya, daha sonra isə Əhəməni imperiyasının tərkibinə qatıldı. Əhəməni imperiyasına Makedoniyalı İsgəndər tərəfindən son qoyuldu. Makedoniyalı İsgəndərin imperiyası dağıldıqdan sonra Azərbaycanın şimalında Albaniya dövləti yarandı. Albaniya dövlətçilik ənənələri baxımından İşquz şahlığının varisidir. Albaniyanın ərazisi Cənubi Qafqazın böyük bir hissəsini əhatə edirdi. Burada ərazisinə, əhalisinə və yaşayış məntəqələrinin sayına görə ən böyük dövlət Albaniya idi. Paytaxtı Qəbələ şəhəri idi.