| Daha sonra Sasani dövləti Albaniyaya nəzarət uğrunda mübarizəyə başladı. Burada Arşakilər sülaləsi hakimiyyətdə idi. Albaniyaya nəzarət uğrunda mübarizədə Sasani dövlətinin əsas rəqibi Roma imperiyası oldu.

Sasani döyüşçüləri Roma dövlətinə qarşı yürüşdə | III yüzilliyin 60-cı illərində Sasanilər dövləti Roma imperiyasına qalib gəldi və Albaniyanı özünə tabe etdi. Lakin Atropatenadan fərqli olaraq, Albaniya daxili müstəqilliyini saxlamağa nail oldu. Arşakilər sülaləsi daxili müstəqilliyini qorumaqla qısa fasilələrlə 510-cu ilə qədər hakimiyyətdə qaldı.

Sasani dövlətinin yaranması Azərbaycanda siyasi vəziyyətə necə təsir göstərdi? | Sasanilər Atropatena və Albaniyada möhkəmlənmək üçün farsdilli əhalini buraya köçürdülər. Onları şimal sərhədlərində məskunlaşdırdılar. Bu yolla sasanilər bölgədə özlərinə dayaq yaratmağa çalışırdılar. Albaniyanın ən qüdrətli hökmdarlarından biri Urnayr idi. O, bütpərəstliyə qarşı mübarizə aparmış, 313-cü ildə xristianlığı rəsmi din kimi qəbul etmişdi. Buna baxmayaraq, Albaniyada xristianlıq bütün əhali tərəfindən qəbul edilməmişdi.

Alban hökmdarı Urnayrın daxili siyasətini dəyərləndirin. | BUNU BİLMƏK MARAQLIDIR Xristianlıq Albaniyada I yüzillikdən yayılmağa başlamışdır. Alban hökmdarı Urnayrın hakimiyyəti dövründə bütpərəstliklə mübarizə güclənmiş, xristianlıq dövlət dini elan edilmiş və kilsələrə torpaqlar bağışlanmışdır. Urnayrın dövründə Albaniya əhalisinin bir hissəsi xristianlığı qəbul etmiş, qalan əhali öz əvvəlki dinində qalmışdır.