| Şah əvvəlcə bu hərəkatı himayə edirdi. Onun məqsədi mərkəzi hakimiyyət üçün təhlükəli olan iri əyanları və din xadimlərini sıradan çıxarmaq idi. Belə ki bu dövrdə quraqlıq nəticəsində baş verən məhsul qıtlığı zamanı Məzdəkin məsləhəti ilə taxıl anbarlarından əhaliyə ərzaq da paylandı. Məzdəkilər hərəkatını himayə etdiyi üçün iri feodallar I Qubadı taxtdan saldılar. O, Ağ Hun dövlətinin hökmdarına sığındı. Bundan sonra Məzdək və tərəfdarları Azərbaycana qaçmağa məcbur oldu. Ağ hunların köməyi ilə I Qubad hakimiyyətini bərpa etdi. Bundan sonra məzdəkilərə ehtiyacı qalmadığı üçün onlara qarşı mübarizəyə başladı. Qubad onları dini söhbət bəhanəsi ilə saraya dəvət etdi. Məzdək və bəzi tərəfdarları dəvəti qəbul edərək saraya gəldilər. Qubad onları zindana saldırdı. VI əsrin birinci yarısında Məzdəkilər hərəkatı amansızlıqla yatırıldı. Məzdək və hərəkatın iştirakçıları edam edildi. Üsyan yatırılsa da, Sasani hakim dairələri iqtisadi, idarəetmə və s. sahələrdə islahatlar keçirməyə məcbur oldu.

Sasani şahı I Xosrovun əyanlarla müzakirə aparması