Xarici siyasət

| Sxem əsasında danışın: • Sxemdə nə təsvir olunmuşdur? • Qırmızı ox işarələri nəyi bildirir? • Sizcə, bu halda İranzu hansı addımı atacaq? |

İranzu iki od arasında qalmışdı: bir tərəfdən Urartunun, digər tərəfdən isə Aşşur dövlətinin ölkəyə basqınları səngimirdi. Hər iki dövlət Mannanın bərəkətli torpaqlarına, zəngin sərvətlərinə sahiblənməyə çalışırdı. Urmiya gölü hövzəsi uğrunda bu iki dövlət arasında mübarizə daha da şiddətlənmişdi. İranzu məhz bu şəraitdən istifadə etmək qərarına gəldi. Tezliklə güclü Aşşur dövləti ilə müttəfiqlik münasibətləri quruldu. İranzu Urartu təcavüzünü dəf etmək üçün Aşşur ilə birlikdə mübarizə aparmağa üstünlük verdi. |

Qüvvələr nisbətini düzgün hesablayan Manna hökmdarı bu ittifaqdan yararlana bildi. Urartu məğlub oldu və işğal etdiyi Manna torpaqları geri qaytarıldı. Beləliklə, Manna güclü dövlətə çevrildi. Hakimiyyətinin sonuna yaxın İranzuya qarşı daxili narazılıqlar yenidən baş qaldırdı. Urartunun da müdafiə etdiyi vilayət hakimləri, hətta bəzi canişinlər üsyan qaldırdılar. Manna hökmdarı müttəfiqi Aşşur dövlətindən yardım istəməyə | Mannanı güclü dövlətə çevirən amilləri sadalayın.