Atropatena dövlətinin yaranması Məşhur Qavqamela vuruşmasında Atropatın başçılığı ilə midiyalılar (madalılar) iştirak etmişdilər. Atropat Midiya satrapı idi. O, Əhəməni ordusunun sağ cinahını təşkil edən süvari qoşunların başçısı olmuşdur. Bu döyüşdə kadusilər, albanlar və saklar da midiyalılarla birlikdə vuruşurdular. Deməli, Əhəmənilərin ağır vaxtlarında bütün Cənubi Azərbaycan ərazisi və Şimali Azərbaycan ərazisinin bir hissəsi, əslində, Atropata tabe olmuşdur. Makedoniyalı İskəndər bütün Əhəməni vilayətlərinə yiyələndi. O, yerli satrapları, həmçinin Atropatı da vəzifəsindən uzaqlaşdırdı. Lakin Atropatın III Daraya kömək etməməsi sonralar İskəndərin fikrinin dəyişməsinə səbəb oldu. E.ə. 328-ci ildə Atropat Kiçik Midiyanın (əsasən, Cənubi Azərbaycanı əhatə edən ərazilərin) canişini təyin edildi. Ağıllı və tədbirli şəxsiyyət olan Atropat yaranmış şəraiti düzgün qiymətləndirərək qısa müddətdə Makedoniyalı İskəndərin etibarını qazana bildi. |

| Makedoniyalı İskəndər ilə Atropatın görüşü. (Rəssam Əyyub Məmmədov)

| Atropatın bu addımları atmaqda məqsədi nə idi? Sizcə, o, ilk növbədə, nəyi düşünürdü?