Sizcə, kotan, oraq, təkərli arabalardan istifadə nəyi sübut edir? | Mannalılar tarlalarını ağac kotan və dəmir toxalar ilə şumlayırdı. Taxıl və arpa dəmir oraqlarla biçilirdi. Dəmir alətlərin tətbiqi isə məhsuldarlığı artırırdı. Əhali bol məhsul əldə edir, artıq məhsullar anbarlara yığılırdı. Təsərrüfat yükləri iki və ya dördtəkərli arabalarla daşınırdı. Müharibələr və ya quraqlıq baş verəndə anbarlara toplanmış məhsullardan istifadə olunurdu.

Sizcə, yeraltı arxlar çəkilərkən hansı materiallardan istifadə oluna bilərdi? | Əkinçilikdə süni suvarmanın tətbiqi bol məhsul götürməyə şərait yaradırdı. Urmiya gölü duzlu olduğundan əkinçilik üçün yaramırdı. Buna görə də mannalılar çaylardan arxlar çəkərək tarlalarını suvarırdılar. Bu arxların bəziləri yerin altı ilə çəkilmişdir. Aparılan qazıntılar zamanı uzunluğu 12 kilometrə çatan arxın qalıqları tapılmışdır.