| Metalın döyülməsi

Mis əşyalar ilk dəfə Qədim Şərq ölkələrində meydana gəlmişdir. Azərbaycanda Mis-Daş dövrü e.ə. VI minillikdən başlamış və e.ə. IV minilliyin ortalarına qədər davam etmişdir. Bu dövrdə əhalinin sayı xeyli artdı. Oturaq həyat tərzi sürən qəbilələr əkin-biçin alətləri hazırlayır, torpağı toxa ilə təmizləyir, müxtəlif taxıl növləri becərirdilər. Məhsulu yığır, döyür və hazır məhsuldan istifadə edirdilər. Bu qəbilələrin sürülərində, demək olar ki, bütün əsas ev heyvanları var idi. Mis-Daş dövründə insanların əsas ərzaq mənbəyi əkinçilik və maldarlıq məhsulları idi. | Oturaq həyat tərzi nədir? Oturaq həyat tərzinə nə səbəb oldu?

Yaşayış məskənləri üçün, bir qayda olaraq, çay kənarı və kiçik bulaqlara yaxın sahələr seçilirdi. Möhrə və ya çiy kərpicdən hörülən evlər əvvəllər dairəvi, sonralar isə düzbucaqlı planda tikilirdi. Mis-Daş dövründə qazma tipli evlər də mövcud olmuşdur. | Nə üçün yaşayış yerləri su kənarında salınırdı? Mis-Daş dövründə həyat tərzi