| Cədvəli doldurun.
E.Ə. 66-65-Cİ İLLƏRDƏ POMPEYİN ALBANİYAYA YÜRÜŞÜ
Səbəblər | Nəticələr
Pompey Oroysu öz düşərgəsinə dəvət etsə də, Oroys onunla görüşməyib məktub və hədiyyələr göndərərək sülh təklif etdi. Sülh sazişini qəbul edən Pompey qoşunu ilə ölkəsinə qayıtdı. E.ə. 36-cı ildə Roma qoşunu alban hökmdarı Zoberlə döyüşdə qalib gəldi. Zober Romaya sadiq qalacağına və onun müttəfiqi olacağına söz verdi. I yüzillikdə Albaniya Roma imperiyası ilə əlaqələri möhkəmləndirməyə çalışırdı. Qobustanda Böyükdaş dağının ətəyində 84-96-cı illərə aid olan latın dilində yazılmış daş kitabə Roma ordusunun burada olduğunu sübut edir.

QOBUSTAN KİTABƏSİ

| Kitabənin latın dilində mətni: IMP DOMITIANO CAESARE AVG GERMANICO LVCIVS IVLIVS MAXIMVS LEGIONIS XII FVL Tərcüməsi: “Müqəddəs Sezar (imperator) Germanik Domisianın rəhbərliyi altında. Lusius Yulius Maksimus. XII Fulminata (İldırımsürətli) Legion” (84-96-cı illər, Qobustan, Böyükdaş dağı)

| Qavqamel döyüşü, Kür sahilində və Qanıx sahilindəki döyüşləri əks etdirən zaman oxu tərtib edin.