| Yeni Daş dövrü

* Neolit yunan sözü olub,“neos” (yeni) və “litos” (daş) sözlərinin birləşməsindən əmələ gəlmişdir. Mənası “yeni daş” deməkdir. * Toxa ucuna daş, sümük bərkidilmiş əyri ağacdır. | Azərbaycanda Yeni Daş dövrü e.ə. VIII minillikdən başlamış, e.ə. VI minilliyədək davam etmişdir. Daş dövrünün bu mərhələsi Neolit* adlanır. Neolit dövründə istehsal təsərrüfatı formalaşdı. İnsanların təbiətdən asılılığı xeyli azaldı. Onlar lazım olan məhsulları özləri istehsal edirdilər. Məşğuliyyət sahələri içərisində əkinçilik və maldarlıq əsas yer tuturdu. Oturaq həyat tərzinə keçən əhali əkinçilik və maldarlıqla yanaşı, ovçuluq və balıqçılıqla da məşğul olurdu. Azərbaycanda bu sahələrin inkişafı üçün əlverişli şərait var idi. Əmək alətləri, əsasən, çaxmaq daşı və dəvəgözündən hazırlanırdı. Torpağı toxa* ilə yumşaldırdılar.

Neolit dövrü düşərgəsi

Neolit dövründə insanların həyatında hansı inqilabi yeniliklər baş vermişdir? | Neolit dövründə sənət sahələri meydana gəldi. Dulusçuluqla məşğul olanlar saxsı qablar istehsal edirdilər. İnsanlar daş alətləri deşməyi və cilalamağı öyrəndilər. Toxuculuq yarandı. Toxucular yundan və bitki lifindən məmulatlar hazırlayırdılar. İstehsal təsərrüfatının yaranması ilə cəmiyyətin həyatında baş vermiş yeniliklər “Neolit inqilabı” adlandırılmışdır.