Sizcə, zaman ardıcıllığı olmadan tarixi öyrənmək mümkündürmü? |  | İlin hesablanması İlin hesablanması dünyanın müxtəlif ölkələrində hər hansı mühüm bir hadisənin baş verməsindən başlanmışdır. Romada şəhərin əsasının qoyulması ilin başlanğıcı kimi qəbul edilirdi. Qədim yunanlar ili olimpiya oyunlarının keçirildiyi tarixdən hesablayırdılar. Bu gün dünyanın əksər ölkələrində istifadə olunan il hesabı İsa peyğəmbərin anadan olmasından başlayır. Bu hadisə milad adlanır. Miladdan əvvəlki tarixə eradan əvvəl və yaxud miladdan əvvəl deyilir. İsa peyğəmbərin anadan olmasından sonra keçən 1000 il 1000-ci ilə, 2000 il isə 2000-ci ilə təsadüf edir. Dünyada başqa tarixlərdən də istifadə olunur. Müsəlman ölkələrinin bəzilərində hicri tarixi tətbiq edilir. Hicrət “köç” deməkdir, Məhəmməd peyğəmbərin Məkkədən Mədinəyə köçü ilə əlaqədar yaranmışdır. Bu hadisə miladın 622-ci ilinə təsadüf edir.

Sizcə, dünyanın əksər dövlətlərində vahid il hesabı olmasaydı, nə baş verərdi? |  | Miladi tarixinin hicri tarixinə çevrilməsi düsturu belədir: Hicri = Miladi - 622 + Miladi - 622 33 Hicri tarixinin miladi tarixinə çevrilməsi üçün aşağıdakı düsturdan istifadə olunur: Miladi = Hicri - Hicri : 33+ 622 Qədim xalqlar vaxtın hesablanmasını sistemə salmaq üçün təqvimdən istifadə etmişlər. Ən qədim təqvimi misirlilər və şumerlər yaratmışlar. Şumer təqvimi Ay, Misir təqvimi isə Günəş ilinə əsaslanırdı. Misir təqvimi 365 gündən ibarət idi. Bu təqvim hər biri 30 gündən ibarət 12 aya bölünürdü. İlin sonuna 5 gün əlavə olunurdu. Bu təqvim sonralar təkmilləşdirilmiş, hazırda da istifadə olunur. Hicri tarixində tətbiq olunan Ay təqvimi Günəş ilindən 11 gün qısadır.

| Miladi tarixinə görə zaman oxunda ilin hesablanması qaydası