Torpaq sahibliyi. Feodallar Erkən orta əsrlərin başlanğıc mərhələsində torpaq sahibliyinin əsas formaları irsi və şərti torpaqlar idi. Feodal münasibətlərinin inkişafı gedişində tədricən şərti torpaq mülkiyyətinin irsi mülkiyyətə çevrilməsi prosesi baş verdi. İlk vaxtlar irsi torpaq mülkiyyətinin sahibləri içərisində əsas yeri hökmdar ailəsinin üzvləri və əyanlar* tuturdular. Şərti torpaqların əsas sahibləri isə hərbçilər və qismən də mülki məmurlar idi. | * Əyan sarayda və əyalətlərdə müəyyən yüksək vəzifə tutan şəxsdir.

| İrsi və şərti torpaq formalarının xüsusiyyətlərini müəyyən edin.

Dövlətə hərbi və mülki xidmət müqabilində torpaq alan şəxslər feodallara çevrilirdilər. Feodal əyanlarla yanaşı, din xadimləri və məbədlər də torpaq sahibliyinə malik idi. V-VI yüzilliklərdə feodal münasibətlərinin qəti möhkəmləndiyi bir zamanda irsi torpaq sahibliyi əhəmiyyətli yer tutmağa başladı. Hətta vilayət hakimi vəzifəsi də, bir qayda olaraq, irsən atadan oğula keçirdi. Vilayət hakimi artıq təkcə inzibati vəzifə sahibi olmayıb, həm də tədricən iri torpaq sahibinə çevrilirdi. | Sizcə, feodal münasibətlərinin möhkəmlənməsi sosial və iqtisadi vəziyyətə necə təsir göstərə bilərdi? Torpağın yumşaldılması