| Qabların səthi müxtəlif həndəsi fiqurlar, heyvan və bitkilər aləmini əks etdirən səhnələrlə naxışlanmışdı. Orta Tunc dövründə Azərbaycanda boyalarla rənglənmiş qabların istehsalı geniş yayıldığından bu dövr “Boyalı qablar mədəniyyəti” adı ilə də tanınmışdır.

| Tədricən təkmilləşən saxsı qablar Toxuculuq, sümükişləmə, dəriişləmə kimi sənət sahələri də xeyli inkişaf etmişdi. Qoyunçuluğun inkişafı xammal ehtiyatlarını artırdı. Bu isə toxuculuğun inkişafına təkan verdi. Bu dövrdə toxuculuqla əlaqədar əmək alətlərindən və sadə toxuculuq dəzgahından istifadə olunurdu. Toxucu sənətkarlar həm icmanın tələbatını ödəyir, həm də mübadilə üçün məhsul hazırlayırdılar. Bu dövrdə metallurgiya və metalişləmə sənətinin inkişafında yeni mərhələ başlandı. Metallurgiya sobaları təkmilləşdirildi, metalişləmədə ənənəvi döymə üsulu ilə yanaşı, ərintiləri xüsusi qəliblərə tökməklə müxtəlif məmulatlar hazırlandı. Yerli sənətkarlar tuncdan məişət və əmək alətləri, silahlar, qızıl və gümüşdən müxtəlif bəzək əşyaları hazırladılar.