Selevkilərlə mübarizə aparan parfiyalılar e.ə. II yüzilliyin ikinci yarısında onlara ağır zərbə vurdu. Selevkilərin geniş ərazisi Parfiya dövlətinin tərkibinə qatıldı. Parfiya Şərq ilə Qərb dünyası arasında əlaqələndirici bir halqa rolunu oynayırdı. Çindən Roma torpaqlarına doğru uzanan Böyük İpək yoluna bu dövlət nəzarət edirdi. Ərazilərini qərbə doğru genişləndirən Parfiya şərqə can atan Roma ilə toqquşdu. Tezliklə Ön Asiya o dövrün iki ən iri dövlətinin - Parfiya və Romanın mübarizə meydanına çevrildi. Beləliklə, növbəti Şərq-Qərb qarşıdurması başlandı. |

| Parfiya dövlətinin ərazisində hazırda mövcud olan dövlətləri xəritədə müəyyən edin.