Azərbaycanın Sasanilər dövləti tərəfindən işğal edilməsi

Sasanilər 227-ci ildə Atropatenanı işğal etdilər. Atropatena tamamilə Sasanilər dövlətinin tərkibinə daxil edildi. Buranı şahənşahın təyin etdiyi canişin idarə etməyə başladı. Sasanilər dövləti Atropatena əhalisi üzərinə ağır vergilər qoymaqla yanaşı, buradan öz ordusu üçün əsgər də toplayırdı. Yerləşdiyi ərazi və iqtisadi baxımdan Atropatena Sasani dövləti üçün xüsusi əhəmiyyət kəsb edirdi. Mühüm ticarət yolları Atropatena ərazisindən keçirdi. Bu isə iqtisadi həyatın canlanmasına və şəhərlərin daha da çiçəklənməsinə səbəb olurdu.
| Sizcə, ticarət yollarının hər hansı bir ərazidən keçməsinin üstünlükləri nədir?
Atropatenanın keçmiş paytaxtı olan Qazaka Sasani dövləti üçün dini mərkəz rolu oynayırdı. Sasani şahları hakimiyyətə gəldikdə paytaxtdan Qazakada yerləşən baş məbədə piyada getməli idilər. |

| Qazaka şəhərinin qalıqları