II Sarqon | məcbur oldu. Aşşur hökmdarı II Sarqonun köməyi ilə üsyan yatırıldı. Buna baxmayaraq, ölkədə daxili narazılıqlar qalmaqda idi. İranzunun ölümündən sonra oğlu Aza hakimiyyətə gəldi. Lakin o, atasının siyasətini davam etdirə bilmədi. Ölkəni qarışıqlıq bürüdü. Aza düşmənlərinə üstün gələ bilmədi və öldürüldü. Manna taxt-tacına Azanın qardaşı Ullusunu yiyələndi: o, Aşşurun düşmənlərinin tərəfinə keçdi. Aşşur hökmdarı II Sarqon yaranmış vəziyyətlə barışmaq niyyətində deyildi. O, e.ə. 716-cı ildə böyük qoşunla Mannaya yürüşə başladı. Paytaxt şəhəri İzirtu talan edildi.
| "Hiddətimdən... əkinlərə daraşan çəyirtkələr kimi bu ölkələrin üstünü aldım. Mannalılar ölkəsində onun (yəni Ullusununun) çar şəhəri İzirtunu quzğun kimi çaldım və onlara əməlli-başlı divan tutdum. İzirtunu yandırdım... Ullusununun günahlarından keçdim və onu atasının çar taxtında əyləşdirdim". Aşşur hökmdarlarının kitabələrindən seçmələr
Azanın qatillərindən biri tutulub sərt şəkildə cəzalandırıldı. İranzu ilə münasibətlərini yada salan II Sarqon Ullusununu əfv etdi.

Sizcə, Aşşur hökmdarının Ullusununu bağışlamaqda məqsədi nə idi? |

Aşşur ordusunun Manna qalasına hücumu |