Ullusunu Aşşur dövlətinin siyasi üstünlüyünü tanıdı və hakimiyyətinin sonuna qədər Aşşur ilə ittifaqı pozmadı. II Sarqon Manna hökmdarının Urartuya verməyə məcbur olduğu qalaları Ullusunuya qaytardı. Görünür, o, Mannada Aşşur əleyhinə əhvali-ruhiyyəni qızışdırmaq istəmirdi. E.ə. 714-cü ildə isə müttəfiqlər müqavilə imzaladılar. Bu müqavilə Mannaya hücumlarını davam etdirən Urartu dövlətinə qarşı yönəlmişdi. Razılaşmaya görə, Ullusunu Aşşur ordusunu ərzaqla təmin etməli idi. Əvəzində II Sarqon Urartunun işğal etdiyi əraziləri Mannaya qaytarmağa söz verirdi. E.ə. 714-cü ildə hərbi səfərə başlayan II Sarqon Urartu hökmdarı I Rusanı məğlub etdi. Bu onun Urartuya ən uğurlu yürüşü idi. Aşşur hökmdarının qələbə münasibətilə yazdırdığı kitabədə deyilirdi: “Mən qəddar düşmənin ayağını Manna ölkəsindən kəsdim, Ullusununun qəlbini razı saldım”.
| "Ullusunu istəyirdi ki, II Sarqon döyüşdə I Rusanı məğlub etsin. Ora-bura səpələnmiş mannalılar öz yerlərinə qayıtsınlar. Aşşur hökmdarı Urartunu yıxmağı, Manna dövlətinin sərhədlərini bərpa etməyi vəd edirdi. O, Manna ölkəsinin məzlum əhalisinə sülh gətirəcəyinə söz verdi". Aşşur hökmdarlarının kitabələrindən seçmələr
Bu qələbədən sonra Urartu zəiflədi və bir daha Mannanın daxili işlərinə qarışa bilmədi. Ərazi bütövlüyünün bərpa edilməsi və daxili sabitliyin qorunması Mannanı gücləndirdi. | Ullusunu

| Cədvəli tamamlayın.

MANNA
DAXİLİ SİYASƏT | XARİCİ SİYASƏT
... | ...
DAXİLİ SİYASƏTİ MANNAYA NƏ QAZANDIRDI? | XARİCİ SİYASƏTİ MANNAYA NƏ QAZANDIRDI?
? | ?