Arşakilər sülaləsinin sonuncu hökmdarı olan III Vaçaqan (487-510) Albaniyada hakimiyyətini möhkəmləndirmək üçün dindən istifadə etdi. O, əhalinin geniş təbəqələri arasında xristianlığı yaymağa çalışır, atəşpərəstləri və bütpərəstləri təqib etdirirdi. Vaçaqan xristianlığı möhkəmləndirməklə ölkədə dini birlik yaratmağa çalışır, islahatlar həyata keçirirdi. III Vaçaqan Alban kilsəsinin müstəqilliyini təmin etmək üçün xüsusi kilsə məclisi çağırmışdı. Məclisdə qəbul edilən qanunlar əyanların hüquqlarını və vergini tənzimləyirdi. III Vaçaqan yeni kilsələr tikdirir, kilsə məktəbləri açdırırdı. Lakin yenə də xristianlıq bütün Albaniya ərazisində əhalinin yalnız bir hissəsi tərəfindən qəbul edildi. |

Onun hakimiyyəti dövründə Albaniya siyasi və mədəni cəhətdən inkişaf etdi. III Vaçaqan tərəfindən bərpa edilmiş Amaras monastırı (Xocavənd rayonu)
| Öyrəndiklərinizə əsasən cümlələri tamamlayın.
♦ Ərdəşir Babəkan ................. Parfiya dövlətinə................. ♦ Mərkəzləşdirilmiş dövlətdə ................. şəxslər ................. təyin edilirdi. ♦ Sasanilər dövlətinin paytaxtı..................şəhəri idi. ♦ Sasanilər 227-ci ildə............işğal etdilər. ♦ ...................Sasanilər dövləti..............qalib gəldi. ♦ II Vaçenin dövründə paytaxt..............köçürüldü. | BUNU BİLMƏK MARAQLIDIR 481-484-cü illərdə Albaniya, İberiya (indiki Gürcüstan) və başqa bölgələrdə Sasanilər dövlətinə qarşı baş vermiş üsyanlar qələbə ilə başa çatdı. 485-ci ildə üsyançılarla Sasani hökmdarı arasında müqavilə bağlandı. Müqaviləyə görə Albaniyanın daxili idarəetmə hüququnun bərpa edilməsinə icazə verildi. Xristianların təqibi dayandırıldı.