| Qızıldan hazırlanmış camlar

Həsənli qızıl camı üzərindəki təsvirlər Mannada çoxtanrılığın yayılmasını sübut edir. Ziviyədən tapılan qızıl əşya üzərində dirilik ağacı, onun ətrafında dağ keçiləri və qanadlı öküz təsvir olunmuşdur. Dirilik ağacı təbiətin ölməsi və dirilməsi inancı ilə bağlıdır. Manna sənətkarları silah, zireh və dəbilqələr hazırlamaqda da mahir idilər. Bu əşyalar, adətən, tunc və dəmirdən hazırlanırdı. Ağacdan isə, əsasən, tikintidə geniş istifadə olunurdu. |

Manna əhalisi ölülərin yanına müxtəlif əşyalar qoyurdu. Kişilər silahları, qadınlar isə bəzək əşyaları ilə birlikdə dəfn edilirdi. Qəbirlərin bəzilərində əşyalar çox, bəzilərində isə azdır. Tapılan müxtəlif əşyalar, şəhər-qala qalıqları mannalıların özünəməxsus yüksək mədəniyyət yaratdıqlarından xəbər verir. Gələcək Atropatena dövləti də bu mədəniyyətdən yararlanacaqdı. | Qəbir abidələrində əşyaların az və ya çox olması nəyi sübut edir?

| Öyrəndiklərinizi ümumiləşdirib sxemə uyğun fikirlər söyləyin.