Midiya dövləti və Azərbaycan Midiya Mannadan cənub-şərqdə yerləşirdi. Midiyalılar Aşşur ağalığına qarşı üsyan qaldıraraq Manna, iskit və kimmerlərin köməyi ilə azadlıq əldə etdilər. E.ə. 672-ci ildə Midiya müstəqil oldu. Onun paytaxtı Ekbatan idi. Lakin tezliklə Aşşur iskitləri öz tərəfinə çəkməyə nail oldu. Nəticədə Aşşur və iskitlərin birləşmiş qüvvələri Midiyanı məğlub etdi.
| Midiyalıların iskitlər və kimmerlərlə ittifaqı hansı zərurətdən yaranmışdı?
| BUNU BİLMƏK MARAQLIDIR Midiyanın ilk hökmdarı qanun və vəzifələri nizamladıqdan sonra ədaləti bərqərar etməyə çalışdı. Hökmdara edilən şikayətlər həll edilmək üçün məsul şəxslərə tapşırılırdı. Hökmdar qanunların xalqa ədalətli şəkildə tətbiq edilməsini təmin etməyə çalışmış, güclü ordu qurmuşdu. Bununla da Midiya dövləti dövrün böyük dövlətləri səviyyəsinə yüksəlmişdi.

Midiya dövlətinin yarandığı
və genişləndiyi ərazini
xəritədə müəyyən edin.