Mədəniyyət Manna mədəniyyəti, əsasən, Həsənli və Ziviyədə aşkar edilən nümunələr əsasında öyrənilmişdir. Mannalılar çoxsaylı şəhər-qalalar inşa etmişdilər. Onların mərkəzində saraylar və məbədlər yerləşirdi. Həsənlidə aşkar edilən məbədin mərkəzində kərpic meydança quraşdırılmışdı. Görünür, burada qurban ayinləri həyata keçirilirmiş. Aşşur və Urartu mənbələri də Manna ərazisində çoxlu şəhər-qalalar olduğu haqqında məlumatlar verir. Qalalar müdafiə üçün əlverişli yerlərdə tikilirdi. Şəhər-qalalar böyük bir ərazini əhatə edən məskənlər idi. Bunlar daha ciddi şəkildə möhkəmləndirilirdi. Şəhərlərin iç qalaları, sarayları, məbədləri və digər memarlıq qurğuları vardı. Şəhər-qalaların bəzisi “hökmdar şəhəri” adlanırdı. Belə məskənlərdə hökmdar, əyanlar, vilayət rəisləri yaşayırdılar. Şəhərlər həm də mədəniyyət, din və sənətkarlıq mərkəzləri idi. | BUNU BİLMƏK MARAQLIDIR Şəhər-qalaların yaxınlığında hündür yerlərdə xüsusi bürclər də inşa edilirdi. Yadelli hücumları zamanı bu bürclərdə tonqallar yandırılarmış. Mannanın Sanqibutu vilayətində də belə bürclər vardı. Dağ zirvələrində bürclər ucaldılmışdı, tonqal yandırılıb-yandırılma- dığına gecə-gündüz göz qoyur və uzaqda olan çoxsaylı düşmən yaxınlaşdıqda xəbər verirdilər.

| Qazıntıların nəticələrinə əsasən Həsənli yaşayış məskəninin qurulmuş maketi