Paleolit dövrünün ilkin inkişaf mərhələsində ibtidai insanlar yığıcılıq və ovçuluqla məşğul olmuşdur. Bu, mənimsəmə təsərrüfatı adlanır. İnsanlar təbiətin hazır məhsullarından istifadə edirdi. İbtidai insanların sayı artdıqca təbiətdə olan hazır məhsullar onların qida tələbatlarını ödəyə bilmirdi. Ona görə də ibtidai insanlar əmək alətlərini təkmilləşdirməyə başladılar və yeni alət - çapacaq* hazırladılar. | | Mənimsəmə təsərrüfatı Mənimsəmə təsərrüfatı nədir?

| Çapacağın hazırlanması Həyat şəraitlərini yaxşılaşdırmağa çalışan insanlar ovçuluğa başladılar. Ovçuluğun meydana çıxması, təbiətdə baş verən hadisələrin sirlərini öyrənmək məcburiyyəti ibtidai insanları ayrı-ayrı qruplarda topladı. Sonradan bu qruplar da bir-biri ilə birləşdi. Kortəbii şəkildə yaranan belə insan kollektivi ulu icma adlanır. Ulu icmanın tərkibi daimi olmurdu. Onlar tez-tez dağılır və yeniləri yaranırdı. | Çapacaq nə üçün hazırlandı? Ulu icma necə yarandı?