BUNU BİLMƏK MARAQLIDIR Atropatena hökmdarının “eynən partiyalılar kimi silahlanmış 16 min süvarisi...” var idi. Atropatena hökmdarı Fərat sahilində... idi. ... Romalılar Atropatenanın paytaxtlarından biri olan Fraaspanı mühasirəyə almağa başlayanda hökmdar özü orada yox idi, “orada Mada (yəni Atropatena) çarının uşaqları və arvadları qalmışdır”. | Fraaspa uzunmüddətli müdafiəyə hazır idi. Şəhərdə güclü qoşun və böyük ərzaq ehtiyatı vardı. Şəhərin mühasirəsi uzun çəkdi. Romalıların ardıcıl hücumları uğurla dəf edildi. Nəhayət, ağır itkilər verən Antoni geri çəkilmək qərarına gəldi. Fraaspa ətrafında romalılar xeyli döyüşçü itirdilər. Beləliklə, romalıların əzəmətli “Şərq yürüşü” fəlakətlə başa çatdı.
| Romalıların məğlubiyyətinin səbəbi nə idi?
Bu qələbədən sonra Parfiya ilə Atropatena arasında nifaq yarandı. Qənimət bölgüsü üstündə iki hökmdarın arası dəymişdi. Atropatena hökmdarı Parfiya hücumundan ehtiyat edərək Roma ilə yaxınlaşdı. Roma ilə yaxınlaşma Parfiyadan müdafiə olunmaq imkanı yaratdı, həmçinin Kiçik Asiyadakı ərazilər də Atropatenaya tabe edildi.