Kuti E.ə. III minillikdə Urmiya gölünün qərb və cənub-qərb hissəsində Kuti (Quti) tayfa birləşmələri mövcud idi. Həmin minilliyin II yarısında kutilər erkən dövlət yaratdılar. Onlar Şumer şəhər-dövlətləri ilə müttəfiq münasibətləri saxlayırdılar. Lakin Akkad hökmdarlarının işğalçılıq siyasətinə qarşı çıxırdılar. Akkad dövləti Urmiya gölü hövzəsində yaşayan tayfalara hücum edirdi. İşğala məruz qalan bu tayfalar hərbi ittifaq yaratdı və Akkad ordusunu məğlubiyyətə uğratdı. Akkad hökmdarı şumerlərin dini mərkəzi olan şəhərə ordu göndərərək buradakı məbədi dağıtmaq istəyirdi. Kuti hərbi dəstələri bu şəhərin köməyinə gəldi. Beləliklə, Akkad hökmdarının niyyəti baş tutmadı. Burada Kuti hökmdarının şərəfinə mixi yazılı abidə qoyulmuş və orada o, “qüdrətli, Kutium və dünyanın dörd səmtinin hökmdarı" adlandırılmışdı. | Kuti hökmdarına aid abidə Sizcə, Akkad hökmdarı niyə Şumer məbədini dağıtmaq istəyirdi?

Bundan sonra kutilərin İkiçayarasına müdaxiləsi daha da gücləndi. Akkad dövlətinin zəifləməsindən və İkiçayarasında baş vermiş daxili çəkişmələrdən istifadə edən kutilər buranı ələ keçirdi. Kutilərin İkiçayarasında, təxminən, 100 illik hakimiyyəti zamanı onlara qarşı çıxan olmadı. | Kutilərin hücumu