| Son Tunc və Erkən Dəmir dövrü Son Tunc dövründə Azərbaycanda ibtidai icma quruluşu dağılmağa başladı. Cəmiyyətdə mühüm yeniliklər baş verdi. Son Tunc və Erkən Dəmir dövrü e.ə. II minilliyin ikinci yarısından e.ə. I minilliyin əvvəllərinə qədər davam etmişdir.

Əmək alətlərinin hazırlanması | Dəmir tunca nisbətən daha möhkəm metal olduğu üçün ondan hazırlanan əmək alətləri və silahlar daha keyfiyyətli idi.

| Azərbaycanda Son Tunc və Erkən Dəmir dövründə müdafiə tikililəri, siklopik qalalar inşa edilmişdir.

Gədəbəy rayonunda Tunc
dövrünə aid siklopik qala
BUNU BİLMƏK MARAQLIDIR
Siklop (təpəgöz) qədim yunan əsatirlərində qeyri-adi gücə malik varlıqlara deyilirdi. Onların təpəsində yalnız bir göz olduğu üçün belə adlanırdı.
Rəvayətə görə, qədimdə böyük ölçülü daşlardan hörülmüş qalaçaları həmin sikloplar tikmişlər. Buna görə də belə qalalar siklopik tikililər adlanır.