| Mis-Daş dövrünün əvvəllərində ictimai həyatda qadınların mövqeyi hələ möhkəm idi. Qadın nəslin yaradıcısı, müqəddəs varlıq hesab edilirdi. Azərbaycanın bu dövr mədəniyyət abidələri arasında qadın heykəlləri də tapılmışdır.

| İctimai həyat dedikdə nə başa düşürsünüz?
| Sizcə, qadın həmin dövrdə hansı işləri görürdü?

Saxsı qabların hazırlanması | Bu dövrün özünəməxsus dəfn mərasimi olmuşdur. Ölülər yaşayış məskənində, binaların arasında və evlərin içərisində basdırılmışdır. Ölülərin üzərinə qan rəmzi sayılan qırmızı boya çəkir, yaxud açıq-qəhvəyi rəngli təbii boya səpirdilər. Qəbirlərdə müxtəlif bəzək əşyaları da tapılmışdır.

Arxeoloji qazıntılar zamanı aşkarlanmış insan skeleti | Mis-Daş dövründə əhalinin həyatında müxtəlif dini ayinlər, ovsun mərasimləri də müəyyən yer tutmuşdur. Qobustandakı qayaüstü rəsmlərin bəzilərində ovsun və dini mərasimlərin təsvirləri vardır.