Tuncdan nərə balığı fiqurları (e.ə. III-I yüzilliklər, Bakı) Albaniyanın şərqində Xəzər dənizi sahillərində duz mədənləri bol idi. Burada yaşayan kaspilər, əsasən, balıqçılıq təsərrüfatı ilə məşğul idilər. Ovlanan ba- lıqlardan müxtəlif məhsullar hazırlanır və qonşu ölkələrə aparılırdı. |  |
Albaniyanın qərbindəki Borçalı və Göyçə yaylaqları heyvandarlığın inkişafı üçün otlaqlarla zəngin idi. |  | Albaniyada hakim təbəqə, təsərrüfatla məşğul olan və orduda xidmət edən hər kəs ata sahib idi. Burada atlar və dəvələrdən karvan ticarətində geniş istifadə edilirdi. Qarabağ bölgəsində parlaq rəngli xüsusi cins atlar yetişdirilirdi.

| Kaspilər balıq ovlayır, duzlayır və qurudurdular. Sonra hazır məhsulu dəvələrə yükləyib böyük şəhərlərə aparırdılar. Kaspi (Xəzər) dənizində “şişburun” adlanan böyük balıqları tutur, onları dəvələrlə Ekbatana (Həmədan) aparırdılar. Balıqların piyindən məlhəm, içalatından isə yapışqan hazırlanırdı”. Klavdi Elian, Qədim Roma tarixçisi

| Sizcə, nə üçün balıqçılıq duz mədənlərinin olduğu yerdə idi?
| Albaniyada maldarlığın və əkinçiliyin inkişafına şərait yaradan amillər hansılardır?