BUNU BİLMƏK MARAQLIDIR
1968-ci ildə Azıx mağarasından çənə sümüyünün qalığı tapılmışdır. Tədqiqatçılar qalığı tapılmış ibtidai insanı “Azıxantrop”, yəni “Azıx adamı” adlandırdılar. Bu tapıntı sübut etdi ki, Azərbaycan ən qədim insan yaşayış məskənlərindən biridir.
Azıx mağarasındakı ocaqlardan biri daşla hörülmüş dairəvi yaşayış tikintisinin içərisində idi. Ocağın böyürlərinin daşla hörülməsi ocaq qurmağın ilk təcrübəsi sayıla bilər.

| Azıxantropun çənə sümüyünün hissəsi

Azıx mağarasında tikinti qalıqları da aşkar edilmişdir. Bu, qədim insanların tikinti vərdişlərinin olduğunu göstərir. Azıx adamları ətraf mühiti dərk etdikcə ibtidai dini təsəvvürlər yaranmış və onlar sadə incəsənətlə məşğul olmuşlar. Mağaradan tapılan ayı kəllələrindən bəzilərinin üzərində müəyyən işarələr cızılmışdır. Bu, sadə dini ayinlərin yaranması ilə bağlıdır. |  | Azıx mağarasından tapılan ayı kəlləsinin qalıqları

| Öyrəndiklərinizə əsasən cümlələri tamamlayın.

♦ 1968-ci ildə ................... ibtidai insanın ................... tapılmışdır. ♦ Çənə sümüyü ................... aiddir. Bu, dünyada ən qədim tapıntıların .................... ♦ Tədqiqatçılar bu ibtidai insanı ................... adlandırmışlar. ♦ Bu tapıntı Azərbaycanın ................... sübut edir. |  | Azıx mağarasında əldə edilən tapıntılar nəyi sübut edir?