Albaniyada əhalinin təbəqələri
Albaniya dövlətinin ərazisi vilayətlərə bölünürdü. Hər bir vilayəti hakim idarə edirdi. Hakimlər yerli tayfalardan təyin olunurdu. Müharibələr zamanı onlar öz vilayətlərindən hərbi qüvvə toplayaraq Alban hökmdarının çağırışı ilə onun ordusuna qoşulurdular.
Albaniya işğalçı dövlət deyildi. O, qonşu dövlətlərin ərazisinə hücum etməmişdi. Buna görə ölkəyə, demək olar ki, hərbi əsirlərlər gətirilmirdi. Albaniyada quldarlığın zəif inkişaf etməsinin səbəblərindən biri də bu olmuşdur.
Albaniya geniş əraziyə malik idi. Ölkənin şimal-qərbində Kambisena, şimal-şərqində Çola vilayətləri yerləşirdi. Cənub sərhədləri isə Araz çayına çatırdı. Kaspiana Albaniyanın Atropatena ilə sərhədində yerləşirdi. Bu vilayətin yerli sakinləri olan kaspilər həm Albaniyada, həm də Atropatenada yaşayırdılar.