| Sənətkarlıq Manna sənətkarları təbii ehtiyatların onlara verdiyi imkanlardan məharətlə yararlanmışlar. Sənətkarlar metal, ağac, sümük, gil, daş, mis, dəmir, gümüş və qızıldan müxtəlif əşyalar hazırlamışlar.

Qızıl boyunbağı |
| Sizcə, yerli xammalın mövcudluğunun hansı üstünlükləri var?
Manna ustaları üzərində müxtəlif təsvirlər olan saxsı qablar, metal əşyalar və silindrik möhürlər hazırlamışlar. Tapılan əşyalar mannalıların mənəvi dünyası haqqında qiymətli məlumatlar verir.

Metaldan düzəldilmiş əşyalar | Həsənli, Ziviyə və digər yerlərdən tapılmış, yüksək zövqlə hazırlanmış sənətkarlıq nümunələri Manna sənətkarları haqqında təsəvvür yaradır. BUNU BİLMƏK MARAQLIDIR Həsənlidən tapılmış qızıl camın üzərində qatırlar və öküz qoşulmuş üç döyüş arabası sürən tanrılar təsvir olunub. Bu, Günəş, Ay və Tufan (külək-yağış) tanrısı idi. Tanrıları kahinlər qarşılayır. Kahinlərin arxasında qurbanlıq qoyun gətirən iki xidmətçi fiquru var. Onların saçları tanrılardan və kahinlərdən fərqli olaraq qısadır. Öküz qoşulmuş döyüş arabasını sürən Tufan tanrısı müharibə tanrısı hesab edilir. Qatırlar qoşulan arabaları sürən tanrılar isə İkiçayarasında olan Günəş və Ay tanrıları ilə eyniləşdirilir.