Şabran rayonu, Çıraqqala. Şirvan səddi buradan başlanırdı. | Albaniyada yerli əhalinin vəziyyəti daha da çətinləşirdi. Ölkəmizdə Sasanilərə qarşı tez-tez üsyanlar baş verirdi.

Sasanilərin köçürmə siyasəti əhalinin tərkibinə necə təsir göstərdi? Mülahizələrinizi müasir dövrlə də əlaqələndirin. | II Vaçenin hakimiyyəti dövründə də üsyan baş verdi. Sasanilər bu üsyanı məğlub edərək 463-cü ildə Albaniyanın daxili müstəqilliyini ləğv etdilər. Sasani dövləti tərəfindən əhali və onun əmlakı siyahıya alındı. Vergilər artırıldı. V yüzilliyin sonlarında Sasanilər Ağ hunlara (erkən orta əsrlərdə mövcud olmuş türk dövləti) qarşı müharibələrdə məğlub olaraq zəiflədi. Albaniyada və qonşu ölkələrdə yeni üsyanlar baş verdi. Nəticədə Albaniyanın daxili müstəqilliyi bərpa edildi və Sasani dövlətinə ödədiyi vergilər azaldıldı. Əhalinin dini və etiqad azadlığı tanındı.