Zaman ölçü vahidləri Təqvimlər gün, həftə, ay və illərdən təşkil olunur. Bir gün 24 saatdır. Yeddi gün bir həftədir. Bir ay 30 və ya 31 gündür (fevral ayı isə 28, yaxud 29 gün). Bir il 12 aydan ibarətdir. Bunlarla yanaşı, tarixi hadisələrin baş verdiyi zamanı ifadə etmək üçün əsr (yüzillik) və minillik sözlərindən də istifadə olunur. Bir əsr 100 il, onun yarısı 50 il, dörddə biri isə 25 ildir. On əsr bir minilliyə bərabərdir. Verilənlərə əsasən hər hansı bir hadisənin baş verdiyi ilin yüzillikdə yerini tapmaq olar. Məsələn: 72-ci il. Sxemdən məlum olur ki, 72-ci il birinci yüzilliyin ikinci yarısı, üçüncü rübünə təsadüf edir. Bəs eradan əvvəl 72-ci il hansı dövrə təsadüf edir? Bu sxemdən aydın olur ki, e.ə. 72-ci il birinci yüzilliyin birinci yarısı və ikinci rübündədir. Bu üsulla minilliklər üzərində də işləmək mümkündür. | Təqvimdən istifadənin vacibliyini izah edin.