Amazonka qadın
| “Albaniyadan yuxarıdakı dağlar” dedikdə hara nəzərdə tutulurdu?
| BİLİRSİNİZMİ? O zamanlar tez-tez təşkil edilən şənliklərin birində Atropat Makedoniyalı İskəndərə 100 atlı qadından ibarət bir dəstə bağışlamışdı. Yazılı mənbələrə görə, bunlar döyüşçü qadınlar - amazonkalar idi. Yunan coğrafiyaçısı Strabona görə, amazon qadınlarının məskəni “Albaniyadan yuxarıdakı dağlardır". Makedoniyalı İskəndər gözəlliyi ilə seçilən Babil şəhərini özünə mərkəz seçmişdi. O, e.ə. 323-cü ildə burada xəstələnərək vəfat etdi. Bir müddət imperiyanı Perdikki idarə etdi. E.ə. 321-ci ildə onun ölümündən sonra Makedoniya imperiyası parçalandı. Bundan istifadə edən Atropat yeni dövlətin əsasını qoydu. Bu dövlət sonralar onun adı ilə Atropatena adlandırılmışdır.

| "Midiya (Mada) iki hissəyə bölünür. Bir hissəsi Böyük Midiya, digər hissəsi sərkərdə Atropatın şərəfinə adlandırılan Atropat Midiyasıdır. Məhz Atropat bu ölkənin makedoniyalıların hakimiyyəti altına düşməsinə yol vermədi. Çar elan edilən Atropat buranı müstəqil bir ölkəyə çevirdi. Atropatena hərbi qüvvə cəhətdən çox güclü ölkədir, çünki o, döyüşə... 10000 süvari və 40000 piyada.. çıxara bilər". Strabon,"Coğrafiya" əsəri
| Atropat Midiyası hansı ərazi idi?