| Azərbaycanda Mezolit dövrü əhalisinin yaşayışı, məşğuliyyəti Qobustan abidələri əsasında öyrənilmişdir. Buradan çaxmaq daşı və sümükdən hazırlanmış əmək alətləri tapılmışdır. Həmin dövrdə insanlar çox kiçik ölçülü, müxtəlif həndəsi formalı alətlərdən istifadə etmişlər. Onlar sümükdən biz, ox ucu, balıqçılıqda istifadə olunan alətlər düzəltmişlər.

Daş alətlər | Sümük iynələr

Sümükdən bizlər | Sümük harpun

BUNU BİLMƏK MARAQLIDIR
Azərbaycanda qədim qayaüstü təsvirlər ilk dəfə Qobustanda 1939-cu ildə arxeoloq İshaq Cəfərzadə tərəfindən qeydə alınmışdır. Buradakı qayaüstü təsvirlərin sayı 6 mindən çoxdur.
Bu təsvirlər ən çox qədim düşərgələrin divarlarında, düşərgənin ətrafındakı daş və qayalarda çəkilmişdir. Onlar döymə, qazma, sürtmə, cızma üsulu və təbii boyalarla çəkilmişdir.