Təsərrüfat Manna təbiəti olduqca rəngarəng idi. Dağlıq və düzənlik ərazilərin, bol sulu çayların olması maldarlıq və əkinçiliyin inkişafına əlverişli şərait yaradırdı. Əhali yaylaq-qışlaq maldarlığı ilə məşğul olur, iri və xırdabuynuzlu mal-qara saxlayırdı. Atçılıq da geniş yayılmışdı. Mannada yetişdirilən cins atların şöhrəti qonşu ölkələrə də yayılmışdı. Aşşur hökmdarı II Sarqon Uşkaya və Tarmakis (indiki Təbriz) qalaları arasında yerləşən yaşayış məskənini “ilxılar evi” adlandırmışdı. |

| Atçılıq, iqtisadiyyatda və hərbi işdə getdikcə daha böyük yer tuturdu. Urmiya gölünün şimal-şərq əyalətlərinin təbii şəraiti atçılığın inkişafına imkan yaradırdı. Aşşur qaynaqlarında Urmiyaboyu vilayətlərdən alınan bac sadalanarkən at birinci göstərilirdi. Mannaya yürüş etmiş hökmdarların demək olar, hamısı belə məlumat verirdi: "Mannalılardan qoşqu atları bac aldım". "Manna dövləti" Solmaz Qaşqay
| Təbii şəraitin təsərrüfatın inkişafına və insanların həyat tərzinə təsirlərini izah edin.

Mannalılar təsərrüfatda dəvələrdən də istifadə etmişdir. Urartu hökmdarlarından biri mal-qara sürüləri ilə yanaşı, dəvələr ələ keçirdiyini fəxrlə yazırdı.
Manna əhalisi taxıl, arpa, darı kimi dənli bitkilər becərmişdir. Həsənli adlı qədim yaşayış məskənində qazıntılar aparan alimlər burada anbarların olduğunu aşkar etmişdilər. Anbarlardan müxtəlif kənd təsərrüfatı məhsullarının qalıqları (buğda, arpa, əncir və üzüm) tapılmışdır.

| Həsənli yaşayış məskənində tapılan anbar