Albaniya dövləti uzun müddət mövcud olmuşdur. Bu, Azərbaycanın şimalında müstəqil dövlətçiliyin davamlı olmasını təmin edən əsas amildir.
Mənbələrə görə, Albaniyada 26 dildə danışan tayfalar yaşamışdır. Bunlardan İskit, Alban, Uti, Kaspi, Qarqar və s. tayfalarını qeyd etmək olar. Onları bir hökmdar idarə edirdi. Bir dövlətin tərkibində yaşayan tayfaların bir hökmdar tərəfindən idarə edilməsi Albaniyanın mərkəzləşdirilmiş dövlət olduğunu göstərir.
BUNU BİLMƏK MARAQLIDIR
Hazırda Qəbələnin Nic kəndində udinlər, Qubanın Xınalıq kəndində xınalıqlılar, Buduq kəndində buduqlular, həmçinin qrızlar, ceklər, saxurlar, ingiloylar və başqaları Albaniyanın qədim tayfalarının varisləri hesab edilir.

İqtisadi inkişaf Albaniya öz iqtisadiyyatını daxili amillər əsasında formalaşdırmışdı. O, şimaldan və qərbdən dağlarla əhatələnmişdi. Mərkəzi hissəsi Kür və Araz çayları arasındakı bərəkətli vadilər idi. Qarabağın düzən ərazilərində və Xəzər dənizi sahillərindəki ovalıqlarda süni suvarma sistemi inkişaf etmiş, kəhrizlər, arxlar və kanallar çəkilmişdi. Ən məşhur süni suvarma sistemlərindən biri Govurarx idi. Bu arx Araz çayından Qarqar çayınadək Mil düzünü suvarırdı. | Daxili amillər dedikdə nə nəzərdə tutulur?

Govurarx