Bərdə şəhəri
Azərbaycan ərazisində hələ qədim zamanlardan türk tayfaları məskunlaşmışdır. III-VI yüzilliklərdə bölgəyə yeni türk tayfaları gəlmişdi. Sasani şahları şimal dağ keçidlərində qalalar və müdafiə sədləri tikdirmiş, hərbi dəstələr yerləşdirmişdilər.
Lakin türk tayfalarının - hunların, xəzərlərin, sabirlərin və s. axınının qarşısını almaq mümkün olmurdu. Onlar Albaniyada yerli, dil cəhətdən qohum türklərin yanında məskunlaşır və qaynayıb-qarışırdılar.
Qafqaza gələn hunlar Xəzər dənizinin qərb sahillərində məskunlaşdılar. Sonra Azərbaycana gələrək Mil düzünə qədər irəlilədilər. Hunlardan sonra digər türk tayfaları - bulqar, xəzər, sabir, gorus, kəngərlər və s. gəlmişdilər.
BUNU BİLMƏK MARAQLIDIR
III yüzilliyin başlanğıcından hunlar Qafqaz dağ silsiləsindən güneydə yerləşən ölkələrə yürüş etdilər. Bu dövrdən başlayaraq yürüş edənlərin sırasında Xəzər və basillərin (barsillərin) adları çəkilir.
395-396-cı illərdə hunların Azərbaycana böyük yürüşü oldu. Onların arasında xəzərlərin də adları çəkilir. Ərəb tarixçisi Təbəri xəzərləri “türklər” adlandırır.