Orta Tunc dövründə əhali ovçuluq və balıqçılıqla da məşğul olurdu. Qayaüstü rəsmlərdə heyvanlar aləmi, məişət və ov səhnələri təsvir olunmuşdu. Məhsuldar qüvvələrin, təsərrüfatın bütün sahələrinin inkişafı ilə cəmiyyətin ictimai və iqtisadi həyatında əsaslı dəyişikliklərə şərait yarandı. Orta Tunc dövründə əmlak və ictimai bərabərsizlik daha da dərinləşdi. Tayfa başçıları və ya tayfanın nüfuzlu üzvlərinin dəfn olunduğu qəbirlər digərlərindən seçilirdi. Dini görüşlər qəbir abidələrinin quruluşunda, dəfn mərasimində, xüsusi ibadət binalarının varlığında əks olunmuşdu. Azərbaycan tayfaları həm Qafqazın digər bölgələrində yaşayan əhali ilə, həm də Ön Asiyanın qədim mədəniyyət mərkəzləri ilə sıx əlaqə saxlayır, hazır məhsul, silah, boyalı qab, bəzək əşyaları və xammal mübadilə edirdilər. | Metal alətlər Qayaüstü təsvirlər Orta Tunc dövrünün təsərrüfat sahələrinə dair cədvəl qurun.