| Uyğunluğu müəyyənləşdirin.

Tunc dövründə təsərrüfatda
istifadə edilən heyvanlar

a at | b qoyun | c dəvə | d inək

1 Ətindən və südündən istifadə olunurdu. | 2 Dərisindən və yunundan istifadə olunurdu. | 3 Yükdaşımada istifadə olunurdu. | 4 Minik vasitəsi kimi istifadə olunurdu.

Sənət sahələri içərisində dulusçuluq xüsusi yer tuturdu. Saxsı qabların istehsalında ayaqla hərəkət etdirilən dulus çarxından istifadə olunurdu. Son Tunc və Erkən Dəmir dövründə təsərrüfat sahələrinin sürətli inkişafı ilə bağlı tayfalararası və bölgələrarası mübadilə daha da gücləndi. Maldar tayfalar alış-veriş işlərində fəal vasitəçi idilər. Bu dövrdə alış-veriş mal-qara, metal əşyalar və metal parçaları ilə aparılırdı. Təsərrüfatın və mübadilənin güclü inkişafı üçüncü əmək bölgüsünə: tacirlərin sənətkarlardan ayrılmasına səbəb oldu. Tayfa başçısının hakimiyyəti qüvvətləndi, dini və hərbi rəhbərlik onların əlində cəmləşdi. Belə tayfa başçılarının dəfnindən sonra onların məzarları üzərində kurqanlar ucaldılırdı. Bəzən tayfa başçısının arvadını və qulluqçularını onunla birlikdə dəfn edirdilər. Bu dövrün insanları səma cisimlərinə, suya, meşəyə, ayrı-ayrı heyvanlara sitayiş edirdilər. Azərbaycan tayfaları Qafqaz, həmçinin Yaxın Şərqin qabaqcıl mədəniyyət mərkəzləri ilə əlaqə saxlayırdı. Hazır məhsullar, metal, mal-qara, at və dəvə mübadilə vasitəsi idi. Azərbaycan hələ qədim dövrlərdən zəngin filiz yataqları, seçmə at cinsləri, saysız-hesabsız heyvan sürüləri ilə şöhrət qazanmışdır. | Ayaqla hərəkət etdirilən dulus çarxı

| Cədvəli tamamlayın.

İCTİMAİ ƏMƏK BÖLGÜLƏRİ
BİRİNCİ | İKİNCİ | ÜÇÜNCÜ
... | ... | ...