| Zaman oxunda verilmiş tarixlərə aid hadisələri müəyyən edin.
III-IV YÜZİLLİKLƏR V-VI YÜZİLLİKLƏR Albaniyanın ərazisi və iqtisadi vəziyyəti Qədim dövrdə olduğu kimi, Albaniyada əkinçilik, maldarlıq və sənətkarlıq sahələri inkişaf edirdi. Kür çayının hər iki sahilində, Mil-Muğan düzündə və Naxçıvanda əhali, əsasən, əkinçiliklə məşğul olurdu.

Mənbə əsasında Albaniyanın ərazisini müəyyən edin və insanların həyat tərzini və məşğuliyyətlərini Azərbaycan ərazisinin təbii-coğrafi şəraiti ilə əlaqələndirin. |
| “Böyük Kür çayı bu ölkənin düz ortasından sakitcə axaraq iri və xırda balıqlar gətirir... Çayın sahilləri boyu münbit çöllərdə külli miqdarda taxıl və üzüm, neft və duz, ipək və pambıq, çoxlu zeytun ağacları var”. Musa Kalankatlı Alban tarixçisi
III-V yüzilliklərdə sənətkarlıq daha da inkişaf etdi, onun yeni sahələri yarandı. Sənətkarlıqda istifadə olunan əmək alətləri daha təkmilləşdi. Məhsuldar qüvvələrin inkişafı və şəhərlərin rolunun artması sənətkarlığın və mühüm sahələrindən biri olan toxuculuğun inkişafına səbəb oldu. Bu dövrdə Azərbaycanda ipəkçilik meydana gəldi. Yerli sənətkarlar yun, kətan, pambıq, ipək parçalar və xalçalar toxuyurdular. Albaniyada metallurgiya və dulusçuluq, eyni zamanda ağac emalı, daşyonma, şüşə istehsalı, gön-dəri və s. sahələr də inkişaf edirdi. Bu dövrdə Albaniyada qədim şəhərlər: Qəbələ, Naxçıvan, Dərbənd inkişaf etmiş, yeni şəhərlərin yaranması prosesi gedirdi. Albaniyanın paytaxtı olan Bərdə mühüm beynəlxalq ticarət yollarının üzərində yerləşirdi. Bərdə Yaxın və Orta Şərqin ən böyük ticarət mərkəzlərindən biri idi. Ticarət yollar üzərində yerləşən Beyləqan şəhəri də inkişaf dövrünə qədəm qoymaqda idi.